Zuma besoek Madiba | Nuus24
Johannesburg – Pres. Jacob Zuma het Sondag 'n besoek afgelê aan oudpres. Nelson Mandela se huis in Johannesburg om "goeie wense" oor te dra."Hy het die breedste glimlag gehad en dit was opwindend om die komende staatsrede en die Afrikabeker-toernooi met hom te bespreek," het Zuma in 'n verklaring gesê.Mandela was "gemaklik en ontspanne" en het met Zuma se aankoms TV gekyk.Die presidensie het gesê Zuma was op pad na die eindstryd van die Afrikabeker-toernooi toe hy Madiba besoek het."President Zuma het goeie wense van oor die wêreld heen aan Madiba oorgedra," het Mac Maharaj, presidensiële woordvoerder, gesê.Mandela is tussen Desember en Januarie 18 dae lank vir 'n herhalende longinfeksie en galstene in die hospitaal behandel.Zuma sal op 14 Februarie sy staatsrede lewer. – Volg Nuus24 op Twitter